Dano na oglasno desko: 16. 5. 2022

Sneto z oglasne deske: 16. 5. 2022

Občina Dobje, Dobje pri Planini 26, 3224 Dobje pri Planini na podlagi 24. člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17, 22/18, 86/21 – odl. US, 123/21 in 44/22), Odloka o proračunu občine Dobje za leto 2022 (Uradni list RS, št. 35/2022) in Pravilnika o sofinanciranju delovanju društev na področju kmetijstva v Občini Dobje (Uradni list RS, št. ­­­­24/2017) ter v skladu z 219. členom Pravilnika o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13, 81/16 in 11/22) objavlja

# JAVNI RAZPIS

**za sofinanciranje programov društev, ki delujejo na področju kmetijstva, ki jih bo**

**v letu 2022 sofinancirala Občina Dobje**

**I. SOFINANCER**

Občina Dobje, Dobje pri Planini 26, 3224 Dobje pri Planini.

**II. PREDMET JAVNEGA RAZPISA**

Predmet javnega razpisa je sofinanciranje delovanja društev na podlagi njihovih programov in projektov, ki delujejo z namenom pospeševanja organizirane dejavnosti na področju kmetijstva in razvoja podeželja v Občini Dobje za leto 2022.

**III. POGOJI ZA KANDIDIRANJE NA JAVNEM RAZPISU**

Za sofinanciranje dejavnosti morajo društva izpolnjevati naslednje pogoje:

– da delujejo najmanj eno leto,

– da so registrirana po zakonu o društvih,

– da delujejo v javnem interesu,

– da kot glavno dejavnost opravljajo dejavnosti, povezane s pospeševanjem, razvojem in promocijo kmetijstva, dopolnilnih dejavnosti in podeželja nasploh,

– društva, krožki in združenja, strokovne in veterinarske službe, ki delujejo za področje kmetijstva v Občini Dobje ter društva izven občine, ki včlanjujejo najmanj tri občane Občine Dobje,

– da imajo zagotovljene materialne, prostorske, kadrovske in organizacijske pogoje za izvajanje registriranih dejavnosti,

– da redno izvajajo svojo dejavnost,

– da imajo urejeno evidenco o članstvu in ostalo dokumentacijo, kot to določa zakonodaja in

– izpolnjujejo druge pogoje iz pravilnika.

## IV. MERILA IN KRITERIJI ZA VREDNOTENJE PROGRAMOV

Sredstva bodo posameznim prijaviteljem dodeljena na podlagi meril in kriterij za leto 2022 za vrednotenje programov društev, ki delujejo na področju kmetijstva v Občini Dobje.

Višina sredstev sofinanciranja ne more preseči ocenjenih stroškov kandidata. Merila in kriteriji so osnova za izračun višine sofinanciranja. Dodatno se bo upoštevala ocena predvidenih stroškov, ki jih je dolžan predložiti kandidat na obrazcu prijava ter delovanje društev v preteklih letih.

## V. OKVIRNA VIŠINA RAZPISANIH SREDSTEV

Okvirna višina razpisanih sredstev je 555 EUR (PP 11025). Višina sofinanciranja posameznemu prijavitelju je odvisna od višine doseženih točk ter števila prijavljenih in odobrenih vlog.

## VI. RAZPISNA DOKUMENTACIJA

Razpisna dokumentacija obsega:

* besedilo razpisa,
* prijavni obrazec,
* vzorec pogodbe,
* obrazec za poročilo.

## VII. NAČIN PRIJAVE

Javni razpis za sofinanciranje programov društev, ki delujejo na področju kmetijstva v letu 2022, je odprt **od 16. 5. 2022 do 16. 6. 2022**.

Vlagatelji oddajo vlogo, ki vsebuje:

* prijavni obrazec,
* obvezne priloge, ki so navedene v tem razpisu.

Vloge morajo vlagatelji poslati s priporočeno pošiljko ali oddati osebno v zaprtih kuvertah s pripisom »Javni razpis za kmetijstvo - društva 2022« na naslov: Občina Dobje Občinska uprava, Dobje pri Planini 26, 3224 Dobje pri Planini. Vloga mora biti oddana v zaprti kuverti z oznako »NE ODPIRAJ – JAVNI RAZPIS ZA KMETIJSTVO - DRUŠTVA 2022«. Na kuverti mora biti naslov vlagatelja.

**Zadnji rok oddaje vlog je ­16. 6. 2022 do 12.00 ure. Šteje se, da je prijava prispela pravočasno, če je bila oddana zadnji dan roka za oddajo prijav na pošti s priporočeno pošiljko.**

## VIII. OBRAVNAVANJE VLOG

Odpiranje vlog bo 20. 6. 2022. Odbor za kmetijstvo (v nadaljevanju odbor) bo pregledal popolne in pravočasne vloge ter jih ocenil na podlagi pogojev, meril in kriterijev.

Nepopolne vloge bodo vlagatelji na podlagi poziva k dopolnitvi lahko dopolnili v roku, ki bo določen v pozivu. Nepopolne vloge, ki jih prijavitelj v roku ne dopolni in vloge, ki ne bodo oddane v roku ali ne bodo ustrezale pogojem iz tega razpisa, bodo z odločbo zavržene in ne bodo obravnavane v postopku dodelitve sredstev.

Odbor bo po ocenjevanju popolnih in pravočasnih vlog pripravil predlog upravičencev in ga posredoval v potrditev županu. Občinska uprava bo prijaviteljem najkasneje v roku 30 dni od dneva odpiranja vlog izdala odločbe, zoper katere bo dovoljena pritožba v roku 8 dni po vročitvi. O pritožbi bo odločal župan. Z upravičenci bodo sklenjene pogodbe, kjer bodo navedeni podrobnejši pogoji koriščenja sredstev.

Društvo za iste upravičene stroške in za isti namen, kot jih navaja v vlogi, ne more prejeti sredstev iz drugih postavk občinskega proračuna. V nasprotnem primeru se vloga v celoti ali delu prijavljenega programa zavrne. V primeru že prejetih sredstev pa mora društvo nakazana sredstva vrniti vključno z obrestmi.

Upravičencem se sredstva iz proračuna občine izplačajo na transakcijski račun na podlagi zahtevka. Zahtevku morajo biti priložena dokazila o plačilu obveznosti (potrdilo o transakciji) in računi oziroma dokumentacija glede na posamezen ukrep. Zahtevek z obveznimi prilogami mora biti dostavljen na Občino Dobje najkasneje do 30. 11. 2022.

**VII. NADZOR IN SANKCIJE**

Namensko porabo proračunskih sredstev spremlja in preverja pri prejemnikih občinska uprava in odbor. Namenskost porabe lahko ugotavlja tudi nadzorni odbor občine.

V primeru ugotovljene nenamenske porabe sredstev mora prejemnik vrniti odobrena sredstva v celoti s pripadajoči­mi zakonitimi zamudnimi obrestmi, če se ugotovi:

– da so bila dodeljena sredstva delno ali v celoti nena­mensko porabljena;

– da je upravičenec za katerikoli namen pridobitve sred­stev navajal neresnične podatke;

– da je upravičenec za isti namen in iz istega naslova že pridobil finančna sredstva.

V navedenih primerih ugotovljene nenamenske pora­be sredstev, kakor v primeru, da projekta ne izvede oz. v roku ne odda zahtevkov za izplačilo sredstev, upraviče­nec izgubi pravico do pridobitve sredstev po tem pravilniku za naslednji dve leti. Izjema bodo vlagatelji, ki investicije ne bodo izvedli zaradi višje sile, pa bodo občino o tem pisno v fizični ali elektronski obliki obvestili najkasneje v roku 15 delovnih dni od dneva, ko bo vlagatelj (ali njegova pooblaščena oseba) to zmožen storiti.

## VIII. KRAJ IN ČAS, KJER LAHKO PREDLAGATELJI DVIGNEJO RAZPISNO DOKUMENTACIJO

Brezplačna razpisna dokumentacija je do izteka prijavnega roka dosegljiva pri Občinski upravi Občine Dobje in na spletni strani www.dobje.si. Zainteresirani jo lahko v tem roku dvignejo tudi v tiskani obliki pri Občinski upravi Občine Dobje, Dobje pri Planini 26, Dobje pri Planini.

Dodatne informacije lahko prejmete na Občinski upravi Občine Dobje tel. št. (03) 746-60-33.

V Dobju, 16. 5. 2022

Številka: 330-0003/2022

Župan Občine Dobje

Franc Leskovšek